รัฐบาลไทย-ข่าวทำเนียบรัฐบาล-พม. ร่วมกับ สภาสตรีแห่งชาติในพระบรมราชินูปถัมภ์ และภาคีเครือข่าย จัดงานวันสตรีไทย ประจำปี 2560 ภายใต้แนวคิด “พลังสตรีไทย สำนึกในพระมหากรุณาธิคุณ อย่างหาที่สุดมิได้”
วันพฤหัสบดีที่ 3 สิงหาคม 2560
พม. ร่วมกับ สภาสตรีแห่งชาติในพระบรมราชินูปถัมภ์ และภาคีเครือข่าย จัดงานวันสตรีไทย ประจําปี 2560 ภายใต้แนวคิด “พลังสตรีไทย สํานึกในพระมหากรุณาธิคุณ อย่างหาที่สุดมิได้”
พม. ร่วมกับ สภาสตรีแห่งชาติในพระบรมราชินูปถัมภ์ และภาคีเครือข่าย จัดงานวันสตรีไทย ประจําปี 2560 ภายใต้แนวคิด “พลังสตรีไทย สํานึกในพระมหากรุณาธิคุณ อย่างหาที่สุดมิได้”
เมื่อวันที่ 1 ส.ค. 60 เวลา 17.00 น. นายณรงค์ คงคํา โฆษกกระทรวงการพัฒนาสังคมและความมั่นคงของมนุษย์เปิดเผยว่า สมเด็จพระนางเจ้าสิริกิติ์ พระบรมราชินีนาถ ในรัชกาลที่ 9 ทรงพระกรุณาโปรดเกล้าฯให้สมเด็จพระเทพรัตนราชสุดาฯ สยามบรมราชกุมารี เสด็จแทนพระองค์ฯ เป็นองค์ประธานในพิธีงานวันสตรีไทย ประจําปี 2560 ภายใต้แนวคิด"พลังสตรีไทย สํานึกในพระมหากรุณาธิคุณ อย่างหาที่สุดมิได้” พร้อมทั้งพระราชทานโล่เชิดชูเกียรติสตรีไทยดีเด่น 150 คน และเยาวสตรีไทยดีเด่น 25 คน ซึ่งจัดขึ้นโดยกระทรวงการพัฒนาสังคมและความมั่นคงของมนุษย์ (พม.) โดยกรมกิจการสตรีและสถาบันครอบครัว (สค.) ร่วมกับ สภาสตรีแห่งชาติในพระบรมราชินูปถัมภ์ โดยมีพลตํารวจเอก อดุลย์ แสงสิงแก้ว รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)พร้อมด้วยคณะผู้บริหารกระทรวง พม. และผุ้แทนหน่วยงานที่เกี่ยวข้องเฝ้าฯรับเสด็จ ซึ่งมีผู้เข้าร่วมงานจํานวนทั้งสิ้น 1,500 คน ประกอบด้วยองค์กรสมาชิกเครือข่ายสภาสตรีแห่งชาติฯ ทุกองค์กร สตรีและเยาวชนไทย ทั่วประเทศ ผู้แทนหน่วยงานภาครัฐ ผู้นําสตรี และสื่อมวลชน ณ ห้องรอยัลจูบิลี่บอลรูม อาคารชาเลนเจอร์ ศูนย์แสดงสินค้าและการประชุมอิมแพ็ค เมืองทองธานี อําเภอปากเกร็ด จังหวัดนนทบุรี
พลตํารวจเอก อดุลย์กล่าวว่า เนื่องในโอกาสที่สมเด็จพระนางเจ้าสิริกิติ์ พระบรมราชินีนาถ ในรัชกาลที่ 9 ได้ทรงพระกรุณาโปรดเกล้าโปรดกระหม่อมพระราชทานให้วันที่ 1 สิงหาคมของทุกปี เป็น "วันสตรีไทย” นับตั้งแต่ปี พ.ศ. 2546 และพระราชทานพระราชานุญาตให้ใช้ดอกคัทลียา ควีนสิริกิติ์ เป็นดอกไม้สัญลักษณ์ประจําวันสตรีไทย และเมื่อวันที่ 1 สิงหาคม พ.ศ. 2546 ซึ่งเป็นครั้งแรกของการจัดงานวันสตรีไทย ทั้งนี้ สมเด็จพระนางเจ้าสิริกิติ์ พระบรมราชินีนาถ ในรัชกาลที่ 9 ได้ทรงพระกรุณาโปรดเกล้าฯ ให้สมเด็จพระเทพรัตนราชสุดาฯ สยามบรมราชกุมารี เสด็จพระราชดําเนินแทนพระองค์ ทรงเปิดงานวันสตรีไทย พร้อมทั้งอัญเชิญพระราชดํารัส สมเด็จพระนางเจ้าสิริกิติ์ พระบรมราชินีนาถ ในรัชกาลที่ 9 เรื่องหน้าที่สําคัญเบื้องต้นของสตรี 4 ประการ ประกอบด้วย ประการที่ 1 พึงทําหน้าที่ของ "แม่” ให้สมบูรณ์ ประการที่ 2 พึงทําหน้าที่ "แม่บ้าน” ให้ดี ประการที่ 3 พึง "รักษาเอกลักษณ์ของความเป็นสตรีไทย” และ ประการที่ 4 พึง "ฝึกฝนตัวเอง” ให้มีความรู้ความสามารถยิ่งขึ้น
พลตํารวจเอก อดุลย์กล่าวต่อไปว่า กระทรวง พม. ได้น้อมสํานึกในพระมหากรุณาธิคุณเป็นล้นพ้นอันหาที่สุดมิได้ ซึ่งตลอดระยะเวลา 70 ปี ที่พระบาทสมเด็จพระปรมินทรมหาภูมิพลอดุลยเดชทรงครองราชย์ พระองค์ทรงประกอบพระราชกรณียกิจในด้านต่างๆ เพื่อพสกนิกรของพระองค์ รวมทั้งทรงเป็นต้นแบบของปวงชนชาวไทยด้วย พระราชจริยวัตรที่งดงาม และเป็นปีแรกในโอกาสมหามงคลที่สมเด็จพระเจ้าอยู่หัวมหาวชิราลงกรณ บดินทรเทพยวรางกูร ขึ้นทรงราชย์เป็นพระมหากษัตริย์รัชกาลที่ 10 และเฉลิมพระชนมพรรษา 65 พรรษา ในวันที่ 28 กรกฎาคม 2560 รวมทั้งเฉลิมพระเกียรติสมเด็จพระนางเจ้าสิริกิติ์ พระบรมราชินีนาถ ในรัชกาลที่ 9 เนื่องในวันสตรีไทย ซึ่งตรงกับวันที่ 1 สิงหาคม และวโรกาสมหามงคลเฉลิมพระชนมพรรษา 85 พรรษา วันที่ 12 สิงหาคม 2560 กระทรวง พม. ขอน้อมนํากระแสพระราชดํารัสของทุกพระองค์ เพื่อยึดถือเป็นหลักปฏิบัติทั้งในการทํางานและการดํารงชีวิตการส่งเสริมสตรีไทยทั้งในประเทศและต่างประเทศให้อยู่อย่างมีศักดิ์ศรี มีความมั่นคง ปลอดภัย และมีคุณภาพชีวิต ที่ดี รวมถึงการสร้างสังคมแห่งความเสมอภาค เป็นธรรม และยุติธรรม เพื่อให้สตรีไทยเป็นอีกหนึ่งพลังสําคัญในการพัฒนาประเทศ ทั้งนี้ กระทรวง พม. ร่วมกับสภาสตรีแห่งชาติในพระบรมราชินูปถัมภ์ ตลอดจนภาคีเครือข่ายภาครัฐและภาคเอกชนจึงได้ร่วมกันจัดกิจกรรมส่งเสริมศักยภาพสตรีไทยเนื่องในวันสตรีไทย ประจําปี 2560 ภายใต้แนวคิด "พลังสตรีไทย สํานึกในพระมหากรุณาธิคุณ อย่างหาที่สุดมิได้”
พลตํารวจเอก อดุลย์กล่าวต่ออีกว่า สําหรับกิจกรรมสําคัญภายในงานประกอบด้วย การแสดงนิทรรศการเฉลิมพระเกียรติสมเด็จพระเจ้าอยู่หัวมหาวชิราลงกรณ บดินทรเทพยวรางกูร และเฉลิมพระชนมพรรษา 65 พรรษา นิทรรศการถวายความอาลัยและน้อมรําลึกถึงพระมหากรุณาธิคุณของพระบาทสมเด็จพระปรมินทรมหาภูมิพลอดุลยเดช นิทรรศการเฉลิมพระเกียรติสมเด็จพระนางเจ้าสิริกิติ์ พระบรมราชินีนาถ ในรัชกาลที่ 9 เนื่องในวันสตรีไทย และเฉลิมพระชนมพรรษา 85 พรรษา นิทรรศการเฉลิมพระเกียรติสมเด็จพระเทพรัตนราชสุดาฯ สยามบรมราชกุมารี เฉลิมพระชนมพรรษา 62 พรรษา นิทรรศการสภาสตรีแห่งชาติในพระบรมราชินูปถัมภ์ ประวัติพร้อมผลงานของสตรีไทยดีเด่นและเยาวสตรีไทยดีเด่น ประจําปี 2560 นิทรรศการผลิตภัณฑ์ ทอฝัน by พม. การออกบูธและแสดงนิทรรศการผลงานจากองค์กรภาคีเครือข่าย อาทิ มูลนิธิส่งเสริมศิลปาชีพฯ มูลนิธิสายใจไทย ศูนย์การเรียนรู้ การพัฒนาสตรีและครอบครัว 8 แห่ง และภาคีเครือข่าย เพื่อสะท้อนถึงพลังแห่งความสามัคคีจากทุกภาคส่วนในการร่วมกันพัฒนาศักยภาพสตรีไทยให้เป็นพลังสําคัญในการพัฒนาครอบครัว ชุมชน สังคม และประเทศชาติต่อไป
"นอกจากนี้ ในช่วงเช้าที่ผ่านมา ยังได้มีการจัดพิธีมอบเข็มดอกคัทลียา (สัญลักษณ์วันสตรีไทย) แก่สตรีไทยดีเด่น ประจําปี 2560 จํานวน 150 คน โดยมีนายไมตรี อินทุสุต ปลัดกระทรวงการพัฒนาสังคมและ ความมั่นคงของมนุษย์ (ปลัด พม.) เป็นประธาน พร้อมด้วยนางวันดี กุญชรยาคง ประธานสภาสตรีแห่งชาติในพระบรมราชินูปถัมภ์ เป็นประธานในพิธีมอบเข็มสตรีไทยดีเด่น และมอบเกียรติบัตรแก่เยาวสตรีไทยดีเด่น ประจําปี 2560 สําหรับผู้ได้รับรางวัลสตรีไทยดีเด่น ประจําปี 2560 อาทิ คุณหญิงเทวี เจียรวนนท์ ผศ.จิราภา งามลักษณ์ และ ผศ.อนุรัชนี จาตุศรีพิทักษ์ เป็นต้น”พลตํารวจเอก อดุลย์กล่าวในตอนท้าย